|  |  |  |  |  |  |  |  |
| --- | --- | --- | --- | --- | --- | --- | --- |
| |  | | --- | |  | | **Република Србија** | | **МИНИСТАРСТВО ГРАЂЕВИНАРСТВА,** | | **САОБРАЋАЈА И ИНФРАСТРУКТУРЕ** | | Број: 404-02-130/11/2017-02 | | Датум: 02.11.2017. године | | Немањина 22-26, Београд | |

На основу члана 63. став 1. и члана 54. Закона о јавним набавкама („Сл. Гласник РС“ број 124/12, 14/15 и 68/15) комисија за јавну набавку обавештава сва заинтересована лица у поступку да је извршена измена и допуна конкурсне документације за јавну набавку – Услуге надзорног органа (инжињера) за реализацију Комерцијалног уговора о пројектовању и извођењу радова на изградњи аутопута Е-763 деоница Сурчин – Обреновац, Број јавне набавке: 13/2017

**ИЗМЕНА И ДОПУНА КОНКУРСНЕ ДОКУМЕНТАЦИЈЕ БРОЈ 3**

1. На страни 57. Подаци о врсти, садржини, начину подношења, висини и роковима обезбеђења испуњења обавеза понуђача, мења се следећи текст:

„Наручилац ће банкарску гаранцију за озбиљност понуде активирати и у следећим случајевима:

- понуђач изменио или опозвао понуду за време трајања важности понуде, без сагласности Наручиоца;

- понуђач, иако је упознат са чињеницом да је његова понуда прихваћена од стране Наручиоца као најповољнија, одбио да потпише уговор, сходно условима из понуде;

- понуђач није доставио, у остављеном примереном року који не може бити краћи од пет дана, тражене доказе о испуњености услова из члана 75. и 76. ЗЈН, иако је упознат са чињеницом да је његова понуда прихваћена од стране Наручиоца као најповољнија;

- понуђач није доставио или је одбио да достави тражено средство обезбеђења за добро извршење посла, односно за повраћај авансног плаћања, у складу са захтевима из конкурсне документације“

тако да сада **измењен текст**, гласи:

„Наручилац ће банкарску гаранцију за озбиљност понуде активирати и у следећим случајевима ако је:

Понуђач:

* Одустао од понуде или изменио своју понуду у периоду важења понуде; или
* Одбио да достави тражено разјашњење своје понуде; или
* Одбио да изврши дозвољену исправку грешке у понуди; или

Изабрани понуђач:

* + Одустао од иницијално датих услова и прихваћених обавеза у понуди; или
  + Одбио да потпише уговор из било којих разлога; или
  + Није доставио банкарску гаранцију за добро извршење посла“.